Kynortas

Kynortas (iné názvy: Kynortás, Kynortes, Kynortés;  - Kynortas/iný prepis Kynortás, Kynortes/iný prepis Kynortés) bol v gréckej mytológii kráľ Sparty. 

V gréckych mýtoch bol Kynortas mladší syn spartského kráľa AmyklaPausanias, Periégésis tés Hellados, 3,1,3. a jeho manželky Diomédé, pochádzajúcej z územia Lapithov.Apollodóros, Kronika, 3,10,3.Na trón nastúpil po smrti svojho staršieho brata Argala. Ich mladší brat Hyakinthos zomrel už predtým násilnou smrťou Pausanias, Periégésis tés Hellados, 3,1,3. a pochovali ho v novozaloženom meste Amyklai.

V najstarších mýtoch bol Kynortas otcom Oibala, ktorý sa stal jeho následníkom. Neskôr po dobytí Messénie, aby si Sparťania aj tým podložili nároky na toto územie, začlenili do genealógie spartských kráľov  messénskeho kráľa Periéra. Periéres sa tak stal podľa jednej verzie synom Kynorta a otcom Oibala.Apollodóros z Atén, Kronika, 1,9,5. Pausanias píše, že Oibalos bol synom Kynorta a Periéres syn tesálskeho kráľa Aiola bol prvým manželom jeho manželky Gorgofony,Pausanias, Periégésis tés Hellados, 4,2,4.ale historik Apollodoros v jednej pasáži uvádza, že Kynortas bol podľa tvrdenia mnohých otcom Periera. Apollodóros z Atén, Kronika, 3,10,4.

Podľa svedectva Pausania, ktorý v druhom storočí navštívil Grécko, ležal hrob spartského kráľa Kynorta pri hrobke Kastora, na mieste zvanom Skiada () v Lakónii.Pausanias, Periégésis tés Hellados, 3,13,3.(Κεφάλαιον Ιγ´)

 Referencie  

 Literatúra 


 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta